CELEX: C2007/170/55
Language: lt
Date: 2007-07-21 00:00:00
Title: Byla T-168/07 2007 m. gegužės 16 d. pareikštas ieškinys byloje Professional Tennis Registry prieš VRDT — Registro Profesional de Tenis (PTR PROFESSIONAL TENNIS REGISTRY)

21.7.2007   
            
            
               LT
            
            
               Europos Sąjungos oficialusis leidinys
            
            
               C 170/27
            
         2007 m. gegužės 16 d. pareikštas ieškinys byloje Professional Tennis Registry prieš VRDT — Registro Profesional de Tenis (PTR PROFESSIONAL TENNIS REGISTRY)
   
   (Byla T-168/07)
   (2007/C 170/55)
   Kalba, kuria surašytas ieškinys: anglų
   Šalys
   
      Ieškovė: Professional Tennis Registry, Inc. (Hilton Head Island, Jungtinės Valstijos), atstovaujama barrister M. Vanhegan
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Registro Profesional de Tenis, SL (Madridas, Ispanija)
   Ieškovės reikalavimai
   
               —
            
            
               Panaikinti 2007 m. vasario 28 d. Pirmosios apeliacinės tarybos sprendimo 1 pastraipą (byla R 1050/2005-1), kurioje atmetama ieškovės Bendrijos prekių ženklo paraiška Nr. 2 826 709 16 ir 41 klasės prekėms ir paslaugoms;
            
         
               —
            
            
               nurodyti atmesti visą protestą prieš ieškovės Bendrijos prekių ženklo paraišką Nr. 2 826 709;
            
         
               —
            
            
               nurodyti patenkinti ieškovės Bendrijos prekių ženklo paraišką Nr. 2 826 709 visų 16, 25 ir 41 klasės prekių ir paslaugų atžvilgiu;
            
         
               —
            
            
               priteisti iš atsakovės ieškovės bylinėjimosi išlaidas Apeliacinėje taryboje ir Pirmosios instancijos teisme.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: vaizdinis prekių ženklas „PTR PROFESSIONAL TENNIS REGISTRY“ 16, 25 ir 41 klasių prekėms ir paslaugoms — paraiška Nr. 2 826 709
   Ženklo ar žymens, kuriuo remiamasi protesto procedūroje, savininkas: Registro Profesional de Tenis, SL
   
      Ženklas ar žymuo, kuriuo remiamasi protesto procedūroje: nacionaliniai vaizdiniai prekių ženklai „RPT Registro Profesional de Tenis, SL“ ir „RPT European Registry of Professional Tennis“ 41 klasės paslaugoms
   
      Protestų skyriaus sprendimas: atmesti visą protestą
   
      Apeliacinės tarybos sprendimas: iš dalies panaikinti Protestų skyriaus sprendimą ir atmesti paraišką 16 ir 41 klasių prekėms ir paslaugoms
   
      Ieškinio pagrindai: Tarybos reglamento Nr. 40/94 8 straipsnio 1 dalies b punkto pažeidimas, nes Apeliacinė taryba nusprendė, jog yra klaidinantis panašumas tarp ieškovės prašomo įregistruoti Bendrijos prekių ženklo ir ankstesnių Registro Profesional de Tenis prekių ženklų. Apeliacinė taryba tinkamai neatsižvelgė į taikytinus principus, kai aptariami prekių ženklai yra sudėtiniai ženklai.